«**Жаһандану жағдайында қазақ әдебиеті пәнін ұлттық құндылықтар**

**негізінде оқыту технологиясы»**

*Ережепова Адия Оразахуновна*

*Алматы қ. Шетел тілдері педагогикалық колледжі*

*Қазақ тілі мен әдебиеті пәнінің оқытушысы*

Жаһандану жаңа қоғамдық өмірде орын алған өзгерiстер мен технологиялық жетiстiктер – қоғамдық сана дамуының қозғаушы күшi болып табылатын бiлiм мен ғылым саласына да өз ықпалын тигізуде. Сондай-ақ білім беру әлемдік интеграциялық үдеріспен қатар қарыштап дамуда да маңызды рөл атқарып отыр. Білім беру жүйесіндегі негізгі міндет – ұлттық және адамзаттық қасиеттер, ғылым мен тәжірибенің жетістіктері негізінде жеке тұлғаны қалыптастыру, дамыту үшін қажетті жағдайларды жасау болып табылады. Ұлттық қасиеттерімізді ұрпақ бойында қалыптасуы қоғам игілігі үшін маңызды. Ал ұлттық тәрбие ғаламдағы құндылықтарды бойына сіңіріп, өз құндылықтарын арттыра береді. Бірақ ол өндіріс және экономика сияқты «ғаламдастыруға» келмейді, өркениеттілік пен дамып, қалыптасады. Қазақ этнопедагогикасы-өркениеттілік қасиеттерді бойына сіңірген ғылым.

Сондықтан оқушылар ұлттық тәрбие құндылықтарымен сусындасын десек, қазақ этнопедагогикасы негізінде ұлттық тәрбие беруіміз керек. Ұлттық тәрбие құндылықтар құралдары болып саналады: ұлттық тіл, ұлттық-әдеп ғұрыптар мен салт-дәстүрлер, ауызекі халық шығармашылығы, ұлттық тарих, ұлттық сәндік қолданбалы өнер, ұлттық ойындар, тағы басқалар. Әр мұғалім үшін қазіргі таңда әдебиет сабағын өте қызықты және тиімді етіп өткізуіне кӛп мүмкіндік бар. Қазіргі жаһандану жағдайында, жаңартылған білім беру негізінде берілген материалдарды ауқымды және тиімді етіп өткізе білген жөн. Сабақты түрлендіріп өткізу, қолданылатын әдіс - тәсілдердің әртүрлі болуы, ол мұғалімнің шеберлігінде. Әдебиет сабағында классикалық жазба әдебиет пен халықтық ауыз әдебиеті үлгілеріндегі тартымды кейіпкерлердің бойындағы ізгілік, махаббат, бақыт, өмір мен бостандық үшін күрес, әділдікті, шыншылдықты, адалдықты жақтау, елін, жерін сүю, еркіндік пен адам құқын қорғау, біріншіден әр ұлттың бойындағы бар асыл қасиет болып саналса; екіншіден ол барлық ұлттарға, бүкіл өркениетті адам баласына тән гуманистік қасиет. Қазіргі жаңартылған білім беру бағдарламасы негізінде қолданылатын әдіс-тәсілдерді тиімді пайдалана отырып, оқушының қазақ әдебиеті пәніне деген қызығушылығын арттыра білу әр ұстаздың міндеті болып қалыптасу қажет. Әр пәннің өзіндік ерекшелігі, тілі бар. Әрқайсысы өз өрнегімен сөйлейді. Әдебиет пәні - өнердің пәні, жан-жақты ойлантудың, терең ойлаудың пәні. Ең бастысы, әдебиеттің басқа пәннен өзгешелігі – онда дәлелденген ешқандай заң жүйесінің, формулалардың элементтердің бұлжымас, айнымас ережелердің жоқтығы. Әдебиет жасөспірімдерге әдебиеттануға, сөз маржандарының қыр-сырын игеруге жөн сілтеу ғана беріп қоймайды, ең бастысы, өмірдің ең қымбаттысы, асылы жақсылық пен ізгіліктің ұрығын себеді. Әдебиет пәнінің әр сабағын адам бойындағы асқақ арман, әдемі сенім, әсемдік пен сұлулыққа құштарлық тәрізді мөлдір сезімдер мен адамдық қасиеттер туралы сырласу сабағы десек те болады. Бұл пән арқылы оқушылардың рухани дүниесі байиды, туған тілін сүюден адамзатты құрметтеуге дейінгі сезімдері қалыптасады. Жасөспірімдер алдында еліміздің тарихы, оның ғасырлар қойнауында қалған сөз сандығы ашылады. Басты мақсат – оқушыларды сөз өнерінің қыр-сырымен таныстыру, халық даналығы, халық өсиеттерінен нәр алғызу, кітапқа деген ынтасын ояту, халықтың рухани байлығы әдебиетін жан-жақты игеру, сол арқылы имандылыққа, инабаттылыққа, парасаттылыққа, сұлулыққа тәрбиелеу. Мұғалім оқушыларға көркем туынды туралы оқулық авторы, не ғалымдар пікірін қайталауды, соны қаз-қалпында мазмұндатуды мақсат етпеуі керек, ең бастысы, сол көркем туынды туралы оқушы пікірі, ойына ерекше көңіл бөлген жөн. Бұл пәннің басқа пәндерді оқытудан өзгешелігі де, күрделілігі де осында. Басқа пәндерге қарағанда сезім, эмоция, әсер, шабыттану, қиялдау, армандау, еліктеу, әр түрлі психологиялық рең ерекше көрінеді.

Әдебиет – жан дүниені, он екі мүшені, алпыс екі тамырды түгелдей жайлап, еш уақытта да көзге көрінбейтін сезім қылдары арқылы ақыл иесі адамды өз ырқына жетелеп алатын қасиетті дүние. Оны оқытудың қызықтығы да, күрделілігі де осында жатса керек. Әдебиет сабағында оқушыны қызықтыратын тақырыптардың бірі – лирика. Ол табиғат лирикасы болсын, ол махаббат лирикасы болсын оқушыны қызықтырмай қоймайды. Оқыту үрдісінде қазақ әдебиетін ұлттық құндылық ретінде таныта білу – мұғалімнің шеберлігі. Ұлттық құндылық дегеніміз – тұтас бір жүйе. Оған халықтың көркем мәдениеті немесе халық өнері,сондай-ақ халықтың әлеуметтік және мәдени қауымдастық ретінде пайда болуымен бірге туындаған әдет-ғұрыптар, салт-дәстүрлер, жол-жоралғылар, ұғым-түсініктер, дағды, көзқарастар жатады. «Халықтан асқан ұлы ұстаз жоқ» дейтін болсақ, халық ауыз әдебиетіндегі мол мұралар балалардың рухани азығын жетілдіретін негізгі нәр болмақ.

Сабақ тағдыры - мұғалім қолында. Оның биік деңгейде болуы мұғалімнің үнемі ізденісіне, шығармашылық еңбек етуіне байланысты. Әдебиет пәнінен дәріс беруші мұғалімнің орны өте ерекше. Өйткені, сөз өнерінің бар нәрін, құдіретін – тәңірісін, эстетикалық, эмоциялық қуат-күшін оқушы ой-сезіміне әсерлі етіп тек мұғалім ғана жеткізе алмақ. Көркем әдебиеттің өзіндік ерекшелігін таныту үшін мұғалім әдебиеттанушы ғалым, зерттеуші болуға міндетті. Онсыз көркем әдебиеттің табиғатын өзі де тани алмайды, шәкірттерін де шығарманың шырынына тереңдете алмайды, эстетикалық табиғатын аша алмақ емес.

Әдебиет сабағының сапасы мұғалімнің жан-жақты білімді болуы, көркемдік талғамы, шығармашылық ізденісіне байланысты. Міржaқып Дулaтов «Ұрпaғы білiмді хaлықтың болaшағы бұлыңғыр болмaйды» дeгендей, бүгiнгі таңдa жaс ұрпaқтың жaңаша ойлaуына, олaрдың біртұтaс дүниeтанымын қалыптaстыруға, әлeмдік сaпа дeңгейін, бiлім нeгіздерін мeңгеруіне мұғaлімнің тaпқырлығына, жылдaмдығына, икeмділігіне, көшбaсшылық қaбілеттеріне тікeлей байлaнысты. Ұлы aғартушы Ахмет Байтұрсынов: «Ұстaз үздiксіз іздeнгенде ғaна, шәкiрт жaнына нұр құя aлады» — дeп бeкер aйтпаса кeрек. Сeбебі, өзiміз нe үйрeтсек, сoның жeмісін көрeміз, сол үшiн бeреріміздің мәнi мен мaңызы зор болуға тиiс. Жaңартылған бiлім – болaшақтың кeпілі!